
	Vastavalt eelnõu  1 punktile 23 lisandub erandkorras tõestamistoimingu tegemise regulatsioon. Selle kohaselt jääb võimalus teha tõestamistoiminguid tõestamise vormis juhul, kui seda taotleb kirjalikult Eesti kodanik, kes viibib välisriigi kinnipidamisasutuses või kelle tervislik seisund ei võimalda välisriigist lahkuda, pöörduda teenuse saamiseks asukohariigi notari poole või ühendust võtta Eesti notariga videosilla vahendusel. Selline erandkorras notariaalselt kinnitatud avaldus ja volikiri on võrdne Eesti notari tõestatud avalduse ja volikirjaga. Konsulaarseaduse muudatustega seonduvat arutas Notarite Koja eestseisus 11.12.2025 istungil ja otsustas nõustuda ettepanekuga seadusesse regulatsiooni lisamiseks, mille alusel oleks erikutseta konsulite poolt kinnitatud volikirjad ja pärandist loobumise avaldused erijuhtudel võrdsed Eesti notari tõestatud dokumendiga. Sellisteks erijuhtudeks saab pidada vaid kinnipidamisasutuses või raviasutuses volikirja ja pärandist loobumise avalduse kinnitamist. Tulenevalt eeltoodust palume sõnastada eelnõu § 1 punktis 23 toodud konsulaarseadusele lisatava §-i 311 lõiked 1 ja 2 järgmiselt:
„§ 311. Tõestamistoiming erandkorras
[bookmark: _Hlk222088974](1) Konsulaarametnik võib notariaalselt kinnitada pärandist loobumise avaldusi ja volikirju erandkorras juhul, kui seda taotleb kirjalikult Eesti kodanik, kes viibib välisriigi kinnipidamisasutuses või kelle tervislik seisund ei võimalda välisriigist lahkuda või pöörduda teenuse saamiseks asukohariigi notari poole. Selline notariaalselt kinnitatud pärandist loobumise avaldus ja volikiri on võrdne Eesti notari tõestatud pärandist loobumise avalduse või volikirjaga.
(2) Pärandist loobumise avaldus edastatakse pärast kinnitamist viivitamata pärimismenetlust läbiviivale notarile.“

	Arvestatud. Eelnõu ja seletuskirja on vastavalt muudetud. 

Oleme arvestanud teie ja Justiits- ja Digiministeeriumi ettepanekuga ja sõnastame eelnõu § 1 punkti 21 järgnevalt:
§ 311. Tõestamistoiming erandkorras
[bookmark: _Hlk223529119][bookmark: _Hlk223529144][bookmark: _Hlk223529234](1) Konsulaarametnik võib notariaalselt kinnitada volikirju ja pärandist loobumise avaldusi erandkorras juhul, kui seda taotleb kirjalikult kinnipeetud või karistust kandev Eesti kodanik või Eesti kodanik, kelle tervislik seisund ei võimalda välisriigist lahkuda või pöörduda teenuse saamiseks asukohariigi notari või pädeva ametiisiku poole. Selline notariaalselt kinnitatud volikiri või pärandist loobumise avaldus on võrdne Eesti notari tõestatud volikirja või pärandist loobumise avaldusega.
(2) Pärandist loobumise avaldus edastatakse konsulaarametniku poolt pärast kinnitamist viivitamata pärimismenetlust läbiviivale notarile.
(3) Erandkorras tehtava tõestamistoimingu eest tuleb tasuda riigilõivu.

	Notarite Koda täiendas esitatud arvamust e-kirja teel:
Lõike 1 lause osa "kelle tervislik seisund ei võimalda välisriigist lahkuda või pöörduda teenuse saamiseks asukohariigi notari poole" võiks täiendada ja võiks olla sõnastatud järgmiselt: "või pöörduda teenuse saamiseks asukohariigi notari või ametiasutuse poole." 
Selgituseks – kõikides riikides ei ole notareid ja notari poole ei ole seega võimalik pöörduda. Eeltoodud sõnastus võimaldaks pöörduda ka muude vastavas välisriigis pädevate asutuste poole. 

Lõikes 2 võiks olla selguse huvides täpsustatud, et konsulaarametnik on kohustatud avalduse edastama, muidu võib tekkida küsimus - kas edastajaks on avaldaja või konsulaarametnik.
	Arvestatud. Eelnõu ja seletuskirja on vastavalt muudetud.

